SET ปิดบวก 9 จุด รับกนง.คงอัตราดอกเบี้ย-ประชุมG20ส่อเค้าสดใส หลังสหรัฐฯ-จีนสงบศึกชั่วคราว
SET ปิดบวก 9 จุด รับกนง.คงอัตราดอกเบี้ย-ประชุมG20ส่อเค้าสดใส หลังสหรัฐฯ-จีนสงบศึกชั่วคราว โดยดัชนีปิดตลาดวันนี้ ที่ระดับ 1,731.64 จุด บวก 9.43 จุด หรือ 0.55% มูลค่าการซื้อขาย 6.94 หมื่นล้านบาท 
27 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,731.64 จุด บวก 9.43 จุด หรือ 0.55% มูลค่าการซื้อขาย 6.94 หมื่นล้านบาท 
10 หุ้นดันดัชนีวันนี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเช้านี้ปรับตัวขึ้นคล้ายคลึงกับตลาดหุ้นในภูมิภาคเอเชียที่ต่างปรับขึ้นกันถ้วนหน้า ตอบรับปัจจัยบวกจากกระทรวงคลังสหรัฐฯที่ออกมาระบุว่าการเจรจาการค้ากับจีนมีความคืบหน้าไปกว่า 90% แล้ว อย่างไรก็ดี ต้องรอความชัดเจนก่อน
ส่วนปัจจัยในประเทศ คณะกรรมการนโยบายการเงิน (กนง.) คงอัตราดอกเบี้ยนโยบายไว้ตามที่คาดไว้ และได้ส่งสัญญาณการปรับลดการขยายตัวเศรษฐกิจไทย ซึ่งเป็นไปตามคาดหมาย หลังจากนักวิเคราะห์ฯต่างทยอยปรับลดประมาณการกันไปแล้ว จากนี้ไปต้องรอการจัดตั้งรัฐบาลชุดใหม่ คาดว่าจะเข้ามาทำงานได้กลางเดือน ก.ค. และต้องรอลุ้นว่าจะมีมาตรการกระตุ้นเศรษฐกิจหรือไม่
สำหรับแนวโน้มการลงทุนในช่วงบ่ายนี้ นายพิชัย กล่าวว่า ตลาดฯ ปรับตัวขึ้นไปเร็วจาก Fund Flow ที่ไหลเข้ามาอย่างต่อเนื่อง ดังนั้น อาจมีแรงขายสลับออกมาบ้างในระหว่างทาง โดยเฉพาะช่วง 15 นาทีสุดท้ายก่อนปิดตลาดฯ ราคาหุ้นอาจแกว่งมากเป็นพิเศษ เพราะสินค้าในตลาดฟิวเจอร์สจะมีการปิด position งวดไตรมาส 2/62
พร้อมให้แนวรับ 1,723 จุด ส่วนแนวต้าน 1,740 จุด
 
ขณะที่ บล.กสิกรไทย ระบุในบทวิเคราะห์ในช่วงบ่ายวันนี้ คาดช่วงบ่ายตลาดยืนแดนบวกต่อโดยให้กรอบการเคลื่อนไหวที่ 1,725-1,740 จุด เนื่องจากล่าสุดสหรัฐฯกับจีนมีการตกลงที่จะสงบศึกสงครามการค้าลงชั่วคราวเพื่อปูทางสู่การเจรจา ดังนั้นเป็นไปได้ที่จะไม่มีการเก็บภาษีมูลค่า 3 แสนล้านเหรียญกับจีนเพิ่มเติม ทำให้ตลาดมองว่าการเจรจาการค้าที่ G20 จะให้ผลลัพธ์เชิงบวก
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  3,786.43 ล้านบาท ปิดที่   86.00 บาท เพิ่มขึ้น 0.25 บาท
ADVANC  มูลค่าการซื้อขาย  2,811.08 ล้านบาท ปิดที่  214.00 บาท เพิ่มขึ้น 8.00 บาท
PTTEP   มูลค่าการซื้อขาย  2,411.27 ล้านบาท ปิดที่  136.00 บาท เพิ่มขึ้น 2.00 บาท
PTT     มูลค่าการซื้อขาย  2,030.16 ล้านบาท ปิดที่   48.75 บาท เพิ่มขึ้น 0.25 บาท
EA      มูลค่าการซื้อขาย  1,850.00 ล้านบาท ปิดที่   55.75 บาท เพิ่มขึ้น 1.25 บาท
 
ตลาดหุ้นเอเชีย
